als_Latn dik_Latn sag_Latn
Rusia pas Nemtsov-it
Transmetuar më 15.03.2015 - 19:56
Janush Bugajski
PUBLICITET
Nga Janush Bugajski
Ekzekutimi i liderit të opozitës Boris Nemtsov e ka hedhur Rusinë në një fazë të re të rrezikshme të terrorizmit shtetëror. Vrasja e gazetarëve kritikë mund të përshkruhet si veprimet e pakontrolluara të mafiozëve dhe burgosja e oligarkëve pa përkatësi politike mund të përfundojë në kurthe ligjore. Por vrasja haptazi publike e një kundërshtari politik karizmatik tregon se Presidenti Vladimir Putin po konsolidon diktaturën e tij për të përforcuar rindërtimin perandorak të Rusisë si dhe përballjen me Perëndimin.
Ka pak dyshime se vrasja e Nemtsov ishte një operacion i planifikuar 'i gabuar' i organizuar nga shërbimet e sigurimit të brendshëm të Rusisë, siç kanë aluduar disa krerë të opozitës. Nemtsov ishte nën vëzhgim të përhershëm policor. Media shtetërore ka nxitur urrejtje ndaj opozitës demokratike dhe ka sendërtuar një rast për eliminimin e tyre si një 'kolonë e pestë' e 'tradhtarëve të kombit'. Dhe figurat kryesore nuk ekzekutohen brenda një distance të shkurtër nga Kremlini pa urdhra nga sipër.
Në deklarata të një naiviteti klasik, disa udhëheqës perëndimorë i bënë thirrje Moskës që të kryejë një hetim të plotë e transparent për të nxjerrë autorët para drejtësisë. Kjo është njëlloj sikur t'u kërkosh vrasësve të hetojnë dhe të burgosin veten. Shërbimet e sigurimit të Rusisë dhe organizatat kriminale janë të gërshetuara ngushtësisht, dhe fakti nëse ekzekutimi u krye nga operativ i FSB-së (KGB-ja aktuale) apo nga një vrasës me pagesë është më pak domethënëse se sa burimi i vendimmarrjes në Kremlin.
Disa objektiva mund të fshihen pas një ekzekutimi të tillë politik të hapur. Së pari, është një akt hakmarrjeje për zbulimet që Nemstov bëri në lidhje me korrupsionin masiv shtetëror në organizimin e Olimpiadës Dimërore të Sochi-t 2014. Nemstov e përshkroi Olimpiadën si zhvatjen më masive në historinë ruse. Krahas kësaj, ai nuk kishte frikë që të denonconte publikisht Putinin si diktator dhe të dënonte politikat e tij të brendshme dhe të jashtme. Ishte e qartë se atij mund t'i mbyllej goja vetëm nëpërmjet vdekjes.
Së dyti, vrasja shërben si një paralajmërim për opozitën dhe përhap frikë sa i përket shënjestrës tjetër. Propaganda shtetërore pretendoi se Nemtsov po përgatiste një Mejdan si ai i Ukrainës në Moskë, prandaj vrasja ishte e justifikueshme për të shmangur, pra, një grusht shteti. Vrasja mund të përdoret kësisoj si një trampolinë për të inskenuar një sulm të mëtejshëm ndaj çdo aksioni të organizuar në mënyrë të pavarur në shoqërinë ruse.
Së treti, asgjësimi i Nemtsov ka gjithashtu për qëllim që t'i mbyllë gojën të vërtetës në lidhje me sulmin e Moskës ndaj Ukrainës. Demokrati i vrarë po punonte mbi një raport në lidhje me përfshirjen ushtarake ruse në Ukrainë të titulluar 'Putini dhe Lufta' që jep në imtësi krimet e luftës së Kremlinit dhe operacionet sekrete. Ai u vra vetëm dy ditë përpara një demonstrate të planifikuar në Moskë kundër luftës dhe ekzekutimit mund të shkurajojë aktivistët më pak të guximshëm që të flasin troç kundër pushtimit të Ukrainës nga Putini.
Së katërti, vrasjet politike tronditin dhe pështjellojnë politikë-bërësit perëndimorë dhe mund të përdoren për të treguar se regjimi është i fortë dhe i vendosur dhe ka për të eliminuar ata që konsiderohen lakej të perëndimit, përfshirë dhe opozitën liberale. Paradoksalisht, Kremlini mund të kërkojë gjithashtu të implikojë shërbimet perëndimore në vrasjen e Nemtsov-it në të njëjtën linjë me akuzat se Uashingtoni po synon të destabilizojë Rusinë për të rrëzuar administratën Putin.
Dhe së pesti, Moska mund të jetë duke e përgatitur publikun për kohëra edhe më të vështira përpara, teksa ekonomia fundoset dhe standardet e jetesës fillojnë të rrënohen. Asgjësimi i Nemtsov mund të jetë shenja paralajmëruese e një spastrimi edhe më të gjerë për të penguar protestat publike dhe trazirat në rritje në gjirin e krahinave të shumta të trazuara të Rusisë. Pavarësisht nga synimet e Putinit, vrasja e Nemtsov projekton në fund të fundit një dobësi dhe jo fuqi. Radikalizimi i dhunshëm i regjimeve autoritare shpalos pa dallim frikën e tyre nga trazira publike dhe revolucioni i mundshëm.
jav_Latn als_Latn slv_Latn fra_Latn war_Latn als_Latn als_Latn als_Latn als_Latn als_Latn als_Latn als_Latn als_Latn